मझोले आकार के एक निजी बैंक में जोखिम प्रबंधन के प्रमुख ने नाम नहीं छापे जाने के अनुरोध के साथ बिजनेस स्टैंडर्ड को बताया, 'इसका पहला नकारात्मक परिणाम धन की उपलब्धता से जुड़ा होगा। पूंजी की समस्या कुछ समय के लिए एक बड़ी चुनौती बन जाएगी, जबकि अन्य प्रभाव ब्याज दरों में वृद्घि के तौर पर दिखेगा। अच्छी गुणवत्ता वाले डेवलपर ही ऋणदाताओं के लिए मुख्य ग्राहक होंगे। अन्य डेवलपरों के लिए ऋण तक आसानी से पहुंच बनाना एक मुश्किल काम हो जाएगा।' उन्होंने कहा, 'ऋणदाताओं को अनुषांगिक और प्रतिभूतियों के संदर्भ में अपनी नीति में बदलाव लाने की भी जरूरत होगी। इससे पहले एक विशेष शुल्क लिया जाता था जिसे अब साझा किए जाने की जरूरत हो सकती है।'